PolyAgent/wiki_georgian_en_parallel_20231101 huggingface dataset:
Cochlespira simillima

Cochlespira simillima is a species of sea snail, a marine gastropod mollusk in the family Cochlespiridae.
Description
The length of the shell varies between 20.75 mm and 45 mm.
Distribution
This marine species occurs off the Philippines and Madagascar
References
Indo-Pacific mollusca; Academy of Natural Sciences of Philadelphia. Delaware Museum of Natural History; v. 2 # 9-10: p. 403
External links
Bouchet, Philippe, et al. "A quarter-century of deep-sea malacological exploration in the South and West Pacific: where do we stand? How far to go." Tropical deep-sea Benthos 25 (2008): 9–40
simillima
Gastropods described in 1969
ილია მამულია

ილია მამულია
ილია (ილიკო) დიმიტრის ძე მამულია (დ. 1890, სოფ. ფოცხო, ახლანდ. სენაკის მუნიციპალიტეტი, — გ. 12 ივლისი, 1937) — ქართველი ბოლშევიკი პოლიტიკოსი, ჯანმრთელობის დაცვის საქმის ორგანიზატორი.
1905 წლიდან იყო რუსეთის სოციალ-დემოკრატიული მუშათა (ბოლშევიკური) პარტიის წევრი. მონაწილეობდა რევოლუციურ მოძრაობაში ჯერ კიდევ ქუთაისის გიმნაზიაში სწავლის პერიოდში. დაამთავრა ხარკოვის უნივერსიტეტის სამედიცინო ფაკულტეტი (1915). პირველი მსოფლიო ომის წლებში გაწვეული იყო ჯარში, მსახურობდა ექიმად. დემობილიზაციის შემდეგ დაბრუნდა საქართველოს რესპუბლიკის ჯარში, საიდანაც მალე დაითხოვეს. 1921 წელს საქართველოს გასაბჭოების შემდეგ მსახურობდა ფოსტა-ტელეგრაფის კომისრად, შემდეგ სხვადასხვა დროს იყო თბილისის აღმასკომის ჯანმრთელობის განყოფილების გამგე, რესპუბლიკის ჯანდაცვის სახალხო კომისრის მოადგილე და საკურორტო სამმართველოს უფროსი, საქართველოს სსრ მედმუშაკთა კავშირის თავმჯდომარე, წითელი ჯვრის საზოგადოების თავმჯდომარე. 1937 წლის რეპრესიების დროს დააპატიმრეს და „მემარჯვენე ორგანიზაციის“ წევრობის ბრალდებით დახვრიტეს. რეაბილიტირებულია 1957 წელს.
ლიტერატურა
...და რომ გახსოვდეს : 1921-1953 წ.წ. საბჭოთა ხელისუფლების მიერ საქართველოში პოლიტიკური მოტივით რეპრესირებული სამედიცინო მუშაკები / ავთანდილ ქურხული. თბილისი : რეგთაიმი, 2004. - ISBN 9992808713 — გვ. 172.
რესურსები ინტერნეტში
ილია დიმიტრის ძე მამულია. საქართველოს ექიმები: ბიოგრაფიული ლექსიკონი.
დაბადებული 1890
გარდაცვლილი 12 ივლისი
გარდაცვლილი 1937
სენაკის მუნიციპალიტეტში დაბადებულები
ქართველი ბოლშევიკები
ქართველი ექიმები
საბჭოთა კავშირის რეპრესიების მსხვერპლნი საქართველოში
Formica glabra

Formica glabra — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
კორაბი

კორაბი — ქედი ბალკანეთის ნახევარკუნძულზე, ალბანეთსა და ჩრდილოეთ მაკედონიაში. წარმოადგენს მდინარეების რადიკის და შავი დრინის წყალგამყოფს. უმაღლესი წერტილია — მწვერვალი კორაბი (2764 მ).
კორაბის მახლობლად, მთათა სისტემაში არის 10 მწვერვალი, რომელთა სიმაღლეც 2000 მეტრს აღემატება. მთის ფერდობებზე მყინვრული ტბებია. კორაბის მთა გამოსახულია მაკედონიის გერბზე.
იხილეთ აგრეთვე
მაკედონიის მთების სია
რესურსები ინტერნეტში
Peakware.com
Summitpost.org
სქოლიო
ალბანეთის ქედები
ჩრდილოეთ მაკედონიის ქედები
ტაჰანი

ტაჰანი — მთა მალაიზიაში, ტაჰანის ქედზე. ნახევარკუნძულოვანი მალაიზიის უმაღლესი წერტილი. სიმაღლე 2187 მ. მოქცეულია ტამან-ნეგარის ეროვნულ ტყეში, პაჰანგის შტატში. მალაიზიურად „Gunung“ ნიშნავს მთავს, ხოლო „Tahan“ ამტანს, გამძლეს. სახელი მიანიშნებს მისი დალაშქრისთვის საჭირო ფიზიკურ გამძლეობაზე. ტაჰანის მარშრუტი მალაიზიაში ყველაზე რთულ მარშრუტად მიიჩნევა. ღამით მთის წვერზე შეიძლება ყინვაც დაიჭიროს. დეკემბერსა და იანვარში ტემპერატურა უდრის 4–18°C-ს.
სქოლიო
მალაიზიის მთები
ემილი დეშანელი

ემილი დეშანელი (ინგლ. Emily Deschanel; დ. 11 ოქტომბერი, 1976, ლოს-ანჯელესი, კალიფორნია, აშშ) — ამერიკელი მსახიობი, რეჟისორი და პროდიუსერი. ცნობილი გახდა დოქტორ ტემპრანს ბრენანის როლით Fox-ის სერიალში „ძვლები“, რომელშიც იგი 2005-2017 წლებში მონაწილეობდა.
ბავშვობა და განათლება
ემილი დეშანელი დაიბადა 1976 წლის 11 ოქტომბერს ლოს-ანჯელესში. იგი არის კინო-რეჟისორ კეილებ დეშანელისა და მისი ცოლის, მსახიობ მერი ჯო დეშანელის (ქალიშვილობის გვარია უიერი) უფროსი ქალიშვილი. მას მხოლოდ ერთი უმცროსი და ჰყავს, ასევე მსახიობი ზოუი დეშანელის სახით. იგი წარმოშობით არის შვეიცარიელი, ნიდერლანდელი, ინგლისელი, ირლანდიელი და ფრანგი.
დეშანელმა ლოს-ანჯელესში დაამთავრა ჰარვარდ-უესტლეიკის სკოლა, რის შემდეგაც სწავლა ბოსტონის უნივერსიტეტში განაგრძო გამოყენებითი ხელოვნების განხრით, რის პარალელურადაც გადამზადება გაიარა პროფესიონალურ მსახიობობაში.
კარიერა
დეშანელის სამსახიობო დებიუტი 1994 წელს შედგა ფილმში „ეს შეიძლება შენ დაგემართოს“ შესრულებული ცხოველთა უფლებების დამცველი აქტივისტის როლით. ექვსწლიანი შესვენების შემდეგ ემილი დეშანელი კვლავ დაუბრუნდა მსახიობობას და უკვე 2000 წლიდან იგი აქტიურად ჩაება ამ საქმიანობაში. 2004 წელს იგი მიმღებში მომუშავე გოგონას როლში გადაიღეს ფილმში „ადამიანი ობობა 2“.
2005 წელს იგი პირველად დაამტკიცეს მთავარ როლზე. ამ დროს იგი კომპანია Fox-ის სერიალში „ძვლები“ დაამტკიცეს მთავარ — ანთროპოლოგიის დოქტორ ტემპრანს ბრენანის როლზე, რომელიც FBI-ის აგენტ სილი ბუთთან და სხვა ექსპერტებთან ერთად მუშაობს მოკლული ადამიანების გახრწნილი გვამების ამოცნობასა და მათი მკვლელობის საქმეების გახსნაზე. ამ როლმა ემილის განსაკუთრებული პოპულარობა და აღიარება მოუტანა. ტემპრანსის როლისათვის იგი შვიდჯერ იყო წარდგენილი სხვადასხვა სამსახიობო ჯილდოზე, თუმცა ვერცერთხელ გაიმარჯვა. სერიალის გადაღებები 2017 წელს დასრულდა.
„ძვლების“ პარალელურად იგი თამაშობდა ისეთ ფილმებში, როგორებიცაა: „ჩემი მფარველი ანგელოზი“ (2009, შეასრულა დოქტორი ფარკადის როლი) და „იდეალური ოჯახი“ (2011, შეასრულა შენონ კლერის როლი).
ტეპრანს ბრენანის პერსონაჟმა თავად სერიალის გარეთაც დიდი ასახვა ჰპოვა, რის გამოც ემილი ტემპრანსსა და საკუთარ თავს ახმოვანებს ისეთ ანიმაციურ-ფილმებსა და სერიალებში, როგორებიცაა: „კლივლენდის შოუ“, „ამერიკელი მამიკო!“ და „სიმპსონები“. 2019 წელს მან ფილმში „ცხოველების სამეფო“ შეასრულა ენჯელას როლი.
პირადი ცხოვრება
ემილი კათოლიკური წესებითა და რწმენით აღიზარდა, თუმცა თავად იგი შეხედულებებით აგნოსტიციზმის მიმდევარია. იგი ცხოველთა უფლებების აქტიური დამცველია, რის გამოც თავიდან ვეგეტარიანელი გახდა, დღეისათვის კი ვეგანია.
აღსანიშნავია, რომ მისი საუკეთესო მეგობარი მიკაელა კონლინია, მსახიობი, რომელიც მასთან ერთად ენჯელა მონტენეგროს როლს ასრულებს სერიალში „ძვლები“, სადაც ენჯელა და ტემპრანსიც საუკეთესო მეგობრები არიან.
2010 წლის 25 სექტემბერს ემილი დეშანელი დაქორწინდა მსახიობ დევიდ ჰორნსბიზე, რომელთანაც 2011 წლის 21 სექტემბერს პირველი, ხოლო 2015 წლის 8 ივნისს კი მეორე ვაჟი გააჩინა.
სქოლიო
დაბადებული 11 ოქტომბერი
დაბადებული 1976
ამერიკელი ქალი მსახიობები
ამერიკელი ქალი გამხმოვანებლები
XX საუკუნის ამერიკელი ქალი მსახიობები
ელაიჯა ვუდი

ელაიჯა ვუდი
ელაიჯა ჯორდან ვუდი (დ. 28 იანვარი, 1981) — ამერიკელი მსახიობი, გამხმოვანებელი, პროდიუსერი და დი-ჯეი.
დაიბადა 1981 წლის 28 იანვარს, სიდარ-რაპიდსში, აიოვას შტატში. მისი დებიუტი შედგა კინოფილმ უკან მომავალში II. ბავშვობის წლებში მან მონაწილეობა მიიღო შემდეგ ფილმებში: რადიო მფრინავი (1992), კარგი შვილი (1993), ნორთი (1994), ფლიპერი (1996). იგი ყველაზე მეტად ცნობილია პიტერ ჯექსონის ფილმის, ბეჭდების მბრძანებლის ერთ-ერთი პერსონაჟის, ფროდო ბეგინსის როლის შესრულებისთვის.
ფილმოგრაფია
ლიტერატურა
Sibley, Brian. The Lord of the Rings Official Movie Guide. Houghton Mifflin, 2001. ISBN 0-618-15402-7.
Holmstrom, John. The Moving Picture Boy: An International Encyclopaedia from 1895 to 1995, Norwich, Michael Russell, 1996, p. 398.
რესურსები ინტერნეტში
ელაიჯა ვუდი Box Office Mojo-ში
სქოლიო
დაბადებული 1981
XX საუკუნის ამერიკელი მამაკაცი მსახიობები
XXI საუკუნის ამერიკელი მამაკაცი მსახიობები
ამერიკელი მამაკაცი მსახიობები
დაბადებული 28 იანვარი
ჩეშმალი (მრავალმნიშვნელოვანი)

ჩეშმალი (მრავალმნიშვნელოვანი)
ჩეშმალი შეიძლება აღნიშნავდეს:
ჩეშმალი — სოფელი აზერბაიჯანში, თოუზის რაიონი
ჩეშმალი — სოფელი აზერბაიჯანში, შაქის რაიონი
ხელოვნური ნეირონული ქსელი

ხელოვნური ნეირონული ქსელი — ხელოვნური ნეირონებისა და ამ ნეირონების დამაკავშირებელი წახნაგებისაგან შემდგარი ქსელი. ზოგიერთი წახნაგი მოცემული ნეირონისთვის განიხილება შემომავლად, ხოლო ზოგიერთი გამავლად. ყოველი წახნაგი ხასიათდება წონით, რომელიც ზოგ მოდელებში შეიძლება შეიცვალოს დროთა განმავლობაში. საერთო ჯამური შემოსავალი ნეირონისთვის, რომელიც აღინიშნება , განისაზღვრება, როგორც ყველა შემოსავალი სიგნალის შეწონილი ჯამი. მათემატიკური აღნიშვნებით , სადაც არის -ური შემომავალი წახნაგის წონა, ხოლო ამ წახნაგზე არსებული სიგნალის სიდიდე. ნეირონის გამომავალი სიგნალის სიდიდე არის სიდიდის ფუნქცია, ამ ფუნქციას აგრეთვე აქტივაციის ფუნქცია ეწოდება.
ნეირონული ქსელის არქიტექტურა ეწოდება ნეირონების განთავსების, მათი დაკავშირების და აქტივაციის ფუნქციის ერთობლიობას.
აქტივაციის ფუნქციის სახეები
აქტივაციის ფუნქციის შერჩევა ხდება კონკრეტული გამოყენების დარგის მიხედვით. მისი ძირითადი დანიშნელებაა შემომავალი სიგნალის ლიმიტირება, რადგან, როგორც წესი გამოსავალზე საჭიროა სიგნალი კონკრეტულ ფარგლებში.
აქტივაციის ფუნქციად ყველაზე ხშირად გამოიყენება სიგმოიდი,
ან ჰიპერბოლური ტანგენსი.
.
ორივე შემთხვევაში პარამეტრი წარმოადგენს მარცხნივ წანაცვლებას.
აქტივაციის ფუნქციებად აგრეთვე შეიძლება იყოს გამოყენებული სხვა ფუნქცია, რომელიც იძლევა შემოსაზღვრულ მნიშვნელობებს პარამეტრის ნებისმიერი მნიშვნელობისთვის.
უკუპროპაგაციული მოდელი
უკუპროპაგაციული მოდელი არის ხელოვნურ ნეირონულ ქსელებში ერთ-ერთი ყველაზე გამოყენებადი. მას გააჩნია შემომავალი და გამავალი შრეები, აგრეთვე ერთი ან მეტი შიდა შრე. მეზობელ შრეებს შორის ყველა ნეირონი ერთმანეთშია დაკავშირებული. სიგნალის მოძრაობა ხდება შემოსავლიდან გამოსავალზე შიდა შრეების სათითოდ გავლით. ნეირონების დამაკავშირებელი წახნაგების წონების შერჩევის გზით შესაძლებელია ასეთ ნეირონულ ქსელს "ვასწავლოთ" შემოსავლის შესაბამის გასავალში გარდაქმნა, მაგალითად, ხელნაწერი ასოების ამოსაცნობად.
პერცეპტრონი
პერცეპტრონი არის უმარტივესი ნეირონული ქსელის არქიტექტურა, რომელიც გამოიყენება წრფივად გაყოფადი არეების ამოსაცნობად. პერცეპტრონს გაანჩნია მხოლოდ ორი სრულად დაკავშირებული შრე – შემომავალი და გამავალი შრეები.
თუმცა პერცეპტრონის გამოსავალი შესაძლებელია გამოთვლილი იყოს ანალიტიკური გზით და მას შეუძლია მხოლოდ შეზღუდული სახეობის სტრუქტურების ამოცნობა (წრფივად გაყოფადი არე), ის მაინც წარმოადგენს ერთ-ერთ ყველაზე სასარგებლო მოდელს თეორიული კვლევისთვის, ვინაიდან უფრო რთული მოდელების (მაგ. უკუპროპაგაციული მოდელი ერთი შიდა შრით) თეორიული განხილვა მეტად რთულია.
ლიტერატურა
ყუბანეიშვილი ე., „ხელოვნური ნეირონული ქსელები მედიცინაში“, თბ., 2013
პიორნალი

პიორნალი — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ვალიე-დელ-ხერტეს კომარკის შემადგენლობაში. ფართობი — 36 კმ². მოსახლეობა — 1483 კაცი (2020 წ.).
იხილეთ აგრეთვე
კასერესის მუნიციპალიტეტები
რესურსები ინტერნეტში
პიორნალის მუნიციპალიტეტის ოფიციალური საიტი
სქოლიო
კასერესის მუნიციპალიტეტები
საქართველოს ყინულის ჰოკეის ეროვნული ნაკრები

საქართველოს ყინულის ჰოკეის ეროვნული ნაკრები — საქართველოს ეროვნული ნაკრები ყინულის ჰოკეიში. 2009 წლიდან არის ყინულის ჰოკეის საერთაშორისო ფედერაციის წევრი. გუნდმა პირველი საერთაშორისო მატჩი 2010 წლის 12 აპრილის სამხრეთ აფრიკის რესპუბლიკის წინააღმდეგ ითამაშა. 2018 წლის მსოფლიო ჩემპიონატის III დივიზიონის ჯგუფში საქართველომ გაიმარჯვა, ამიტომ მონაწილეობას მიიღებს 2019 წლის IIB დივიზიონის ჯგუფში.
შემადგენლობა
2017 მსოფლიო ჩემპიონნეტი დივიზიონი III
შემადგენლობა IIHF-დან
რესურსები ინტერნეტში
ოფიციალური საიტი
IIHF-ის პროფილი
ყინულის ჰოკეის ეროვნული ნაკრებები
Camponotus tricolor

Camponotus tricolor — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
კუჩილია-დე-კარაგუატა

კუჩილია-დე-კარაგუატა — ბორცვიან-დაბალმთიანი ქედი ურუგვაიში. მდებარეობს ქვეყნის ჩრდილოეთ ნაწილში, ტაკუარემბოს დეპარტამენტში. სახელი „კარაგუატა“ მომდინარეობს ადგილობრივი მცენარისგან.
ახლომახლო ჩამოედინება მდინარე კარაგუატა.
რესურსები ინტერნეტში
Cuchilla del Caraguata - Hill near Sauce Solo de Rio Negro
ურუგვაის ქედები
არინიო

არინიო — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის ანდორა-სიერა-დე-არკოსის კომარკის შემადგენლობაში. ფართობი — 81,927789 კმ². მოსახლეობა — 714 კაცი (2020 წ.).
იხილეთ აგრეთვე
ტერუელის მუნიციპალიტეტები
რესურსები ინტერნეტში
არინიოს მუნიციპალიტეტის ოფიციალური საიტი
Gran Enciclopedia Aragonesa - არინიო
სქოლიო
ტერუელის მუნიციპალიტეტები
ნინო საბაშვილი

ნინო საბაშვილი (დ. უცნობია) — ქართველი სპორტსმენი (მკლავჭიდი), შშმ პირთა შორის მსოფლიო ჩემპიონატის გამარჯვებული (2018, ანტალია, თურქეთი, 65 კგ), შშმ პირთა შორის მსოფლიო ჩემპიონატის ვერცხლის პრიზიორი (2016, ბლაგოევგრადი, ბულგარეთი, 65 კგ).
ძირითადი შედეგები
რესურსები ინტერნეტში
ნინო საბაშვილი — ქართული სპორტი
პიროვნებები გაურკვეველი დაბადების თარიღით
ქართველი მკლავჭიდელები
Batalha, Piauí

Batalha, Piauí
Batalha is a municipality in the state of Piauí in the Northeast region of Brazil.
The municipality contains part of the Serra da Ibiapaba Environmental Protection Area, created in 1996.
See also
List of municipalities in Piauí
References
Municipalities in Piauí
ახალგაზრდა მწერალი

ახალგაზრდა მწერალი შეიძლება აღნიშნავდეს:
ახალგაზრდა მწერალი — ქართული ჟურნალი;
ახალგაზრდა მწერალი — ახალგაზრდული ორგანიზაცია საქართველოში.
ნორა ყიფიანი

ნორა ყიფიანი (დ. 27 აგვისტო, 1917, ქუთაისი — გ. აგვისტო, 2008) — ქართველი მსახიობი. საქართველოს სახალხო არტისტი (1971).
ბიოგრაფია
დაიბადა 1917 წლის 27 აგვისტოს ქუთაისში. 1938 წელს დაამთავრა ა. გრიბოედოვის სახელობის თეატრთან არსებული დრამატული სტუდია. 1934 წლიდან მონაწილეობდა თბილისის ა. გრიბოედოვის სახელობის თეატრის სპექტაკლებში. 1938 წელს მსახიობად დაიწყო მუშაობა სოხუმის რუსულ თეატრში. პარალელურად გამოდიოდა ქართული თეატრის წარმოდგენებში. 1946 წლიდან იყო სოხუმის ქართული თეატრის მსახიობი. შესრულებული აქვს სხვადასხვა ხასიათის როლები: ნატაშკა (მ. გორკის „ფსკერზე“), ელიზა დულიტლი (ბ. შოუს „პიგმალიონი“), ასმათი (რ. თაბუკაშვილის „რას იტყვის ხალხი“), ლიუდმილა (ვ. როზოვის „მისი მეგობრები“), გულჩორა (უ. ჰაჯიბეკოვის „არშინ-მალ-ალან“), მაშა (ლ. ტოლსტოის „ცოცხალი ლეში“), ემილია გალოტი (გ. ე. ლესინგის „ემილია გალოტი“), ვერა (მ. გორკის „უკანასკნელნი“), მარია ანტონოვნა (ნ. გოგოლის „რევიზორი“), ოლივია (შექსპირის „მეთორმეტე ღამე“) და სხვა.
ჯილდოები და აღიარება
1971 საქართველოს სახალხო არტისტი
1997 ღირსების ორდენი
რესურსები ინტერნეტში
სქოლიო
დაბადებული 27 აგვისტო
დაბადებული 1917
გარდაცვლილი 2008
ქუთაისში დაბადებულები
ქართველი მსახიობები
საქართველოს სსრ-ის სახალხო არტისტები
საქართველოს ღირსების ორდენის კავალრები
მონიკა კოვეტი

მონიკა კოვეტი (დ. 14 ივლისი, 1976, ბუდაპეშტი, უნგრეთი) — უნგრელი პორნომსახიობი და ფეტიშისტი მოდელი. იგი არის ბისექსუალი.
ჯილდოები
კოვეტს მოგებული აქვს ერთი ჯილდო, გარდა ამისა ნომინირებული იყო სამ ჯილდოზე. 2019 წლის ივნისიდან არის სექს-თერაპერტი.
რესურსები ინტერნეტში
დაბადებული 14 ივლისი
დაბადებული 1976
უნგრელი ქალი პორნომსახიობი
უნგრელი ქალი მსახიობები
Cerapachys macrops

Cerapachys macrops — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს..
სქოლიო
ჭიანჭველები
თავსაბურავი

თავსაბურავი — ჩაცმულობის ერთ-ერთი კომპონენტი. ქალისა და მამაკაცის თავზე მოსახვევი ან დასახურავი.
უძველესი ხანიდანვე ადამიანის სოციალური მდგომარეობის მაჩვენებელი ნიშანი (ცნობილია ტომთა ბელადების, ქურუმთა და სხვა თავსაბურავები და თავსამკაულები). თავსაბურავის ფორმას განსაზღვრავდა გეოგრაფიული გარემო, სამეურნეო-ეკონომიკური პირობები და ეთნოგრაფიულ ერთეულთა კულტურულ-ისტორიული ტრადიციები. დროთა ვითარებაში შემუშავდა თავსაბურავის განსხვავებული ტიპები: სამუშო, საუქმო, საქორწილო, სამგლოვიარო, სამეფო, სამხედრო, სასულიერო, საკარისკაცო და სხვა. ძველი ქართული წერილობით წყაროებში, თავსაბურავის მნიშვნელობით გვხვდება ტერმინები "საბურავი", "სარქმელი", "ქუდი" და სხვა.
ისტორია
სხვადასხვა ისტორიულ ხანაში თავსაბურავის ფორმაც იცვლებოდა; არსებობდა ქალის "კუბასტი", "მანდილი", "ლეჩაქი" და სხვა, სამეფო და საქორწილო - "გვირგვინი", სასულიერო - "კუნკული", "მიტრა", "ჩაცი", საომარი - "ჩაფხუტი", "ჩაჩქანი", "მუზარადი", "ზეჩი" და სხვა. XI საუკუნიდან თავსაბურავის აღსანიშნავად ფართოდ გავრცელდა ტერმინი ქუდი. იმ დროს ქუდს გარდა მამაკაცებისა ქალებიც ატარებდნენ (უმთავრესად ცხენით მგზავრობის დროს). ქუდი ცალკეული კუთხეების მიხედვითაც განსხვავებული ყოფილა. ფეოდალურ ხანის საქართველოში ქუდის მრავალი სახეობაა ცნობილი, მ. შ. ბეწვისა და ნაბდისა. წყაროებში ნახსენებია ტყავ-ბეწვისაგან შეკერილი "საჩეხიანი" (კიდეებიანი) და "აფროსანი" (აკეცილკიდეებიანი) ქუდები: "თალფაქი" (საბას მიხედვით, "ქართული ქუდი"), "გრძელბეწოსანი", "ყარყუმის ქუდი", "კვერნის ქუდი", "ვეფხის ტყავისა" და სხვა. XIX საუკუნეში თავად-აზნაურები, თბილისელი მოქალაქეები და ყარაჩოხელები კრაველის მაღალ ქუდებს ატარებდნენ.
ქართული თავსაბურავები
საქართველოს ეთნოგრაფიულ ყოფაში შემონახულია ქალისა და მამაკაცის მრავალფეროვანი თავსაბურავი. უპირველეს ყოვლისა, აღსანიშნავია ქალის რთული თავსაბურავი კომპლექსი "თავხურა", რომელიც ქართველი ქალის ეროვნული ჩაცმულობის-ქართული კაბის აუცილებელ ელემენტს წარმოადგენდა და თითქმის მთელს საქართველოში იყო გავრცელებული. ამ კომპლექსში შედიოდა ჩიხტი-კოპი, თავსაკრავი, ლეჩაქი, ბაღდადი, შუბლის ქინძისთავები და სხვა. ქალის ამ საერთო ქართულ თავსაბურავთან ერთად შემონახულია ადგილობრივი თავსაბურავები: ფშაური ჩიქოლა, ხელსახოცი, თავჩითა; ხევსურული სათაურა და მანდილი; თუშური კუჭურა, შუბლსაკრავი, კოპენა, ჩიქილა, თავსაკონი; აჭარული თეფელუღი და სხვა. მამაკაცის თავსაბურავიდან გვხვდება თუშური, იმერული, რაჭული, სვანური და სხვა. ნაბდის, კრაველის და ტყავ-ბეწვის ქუდები, თივთივის ყაბალახები და სხვა.
კაპიტალიზმის განვითარებამ არსებითად შეცვალა ტრადიციული ქართული ჩაცმულობა. ამჟამად მამაკაცის ტრადიციული თავსაბურავებიდან შემონახულია უმთავრესად თუშური და სვანური ნაბდის ქუდები. ქალის თავსაბურავის ტრადიციული ელემენტებს კი უმთავრესად დღესასწაულებზე იყენებენ.
ლიტერატურა
ჩაცმულობა
ქსავიე დე მესტრი

ქსავიე დე მესტრი
გრაფი ქსავიე დე მესტრი (დ. 10 ოქტომბერი, 1763, შამბერი, ახლანდ. სავოიის დეპარტამენტი, საფრანგეთი, — გ. 12 ივნისი, 1852, სანქტ-პეტერბურგი. რუსეთი) — ფრანგი მწერალი, რუსეთის იმპერიის არმიის გენერალ-მაიორი (1812), ნაპოლეონის ომების მონაწილე; ცნობილი ფილოსოფოსის და კონტრრევოლუციური მწერლის, ჟოზეფ დე მესტრის უმცროსი ძმა.
1784 წლიდან მსახურობდა სარდინიის სამეფოს არმიაში, მონაწილეობდა ომში საფრანგეთის რევოლუციური არმიის წინააღმდეგ (1792). შემდეგ ემიგრაციაში იყო. 1794 წელს ტურინში დუელში მონაწილეობის გამო დაპატიმრებულმა უფროსი ძმის დახმარებით გამოაქვეყნა სათავგადასავლო-ფანტასტიკური რომანი „მოგზაურობა ჩემი ოთახის გარშემო“, რომელმაც მალევე მოიპოვა პოპულარობა. 1799 წელს გენერალ პეტრე ბაგრატიონის მიწვევით შეუერთდა საფრანგეთის წინააღმდეგ იტალიასა და შვეიცარიაში მოქმედ რუსულ არმიას, რომელსაც შემდეგ რუსეთში გაჰყვა. ცხოვრობდა მოსკოვში და თავს მხატვრობით ირჩენდა. ძმის, ჟოზეფ დე მესტრის, პეტერბურგში სარდინიის ელჩად მივლინების შემდეგ ქსავიე დე მესტრმა საადმირლოში დაიწყო მუშაობა და 1805-1810 წლებში იყო საზღვაო მუზეუმის დირექტორი. 1807 წელს პოდპოლკოვნიკის ჩინით დაბრუნდა სამხედრო სამსახურში. 1810-1812 წლებში პოლკოვნიკი დე მესტრი კავკასიაში იბრძოდა; თავი გამოიჩინა ახალციხის ალყისას, სადაც დაიჭრა. 1812 წელს მონაწილეობდა ნაპოლეონის ჯარებთან ბრძოლაში კობრინთან და კრასნისთან (აქ გამოჩენილი მამაცობისთვის მიიღო გენერალ-მაიორის წოდება), 1813 წელს — დანციგის ალყაში. 1815-1816 წლებში იყო პორტების სამხედრო ინსპექტორი ფინეთში. 1816 წელს თანამდებობიდან გადადგა. შემდგომი წლები წერას, მხატვრობასა და ევროპაში მოგზაურობას დაუთმო. გარდაიცვალა პეტერბურგში 1852 წელს.
თხზულებები
Voyage autour de ma chambre (1794), ქართული თარგმანი — მოგზაურობა ჩემი ოთახის გარშემო : [რომანი] / ქსავიერ დე მესტრი ; ფრანგ. თარგმნა დიმიტრი გოგოლაშვილმა. - 1-ლი გამოც.. - თბ., 2014;
Le Lépreux de la Cité d'Aoste (1811);
Les Prisonniers du Caucase (1825);
La Jeune Sibérienne (1825);
Expédition Nocturne Autour de ma Chambre (1825).
ლიტერატურა
Словарь русских генералов, участников боевых действий против армии Наполеона Бонапарта в 1812—1815 гг. // Российский архив. История Отечества в свидетельствах и документах XVIII—XX вв. : Сборник. — М.: студия «ТРИТЭ» Н. Михалкова, 1996. — Т. VII. — С. 473—474. — ISSN 0869-20011. (Комм. А. А. Подмазо)
Herbermann, Charles, ed. (1913). "Xavier de Maistre" . Catholic Encyclopedia. New York: Robert Appleton Company.
სქოლიო
ფრანგი მწერლები
რუსეთის იმპერიის გენერალ-მაიორები
XVIII საუკუნის ფრანგი რომანისტები
XIX საუკუნის ფრანგი რომანისტები
ფრანგი მამაკაცი რომანისტები
XVIII საუკუნის ფრანგი მამაკაცი მწერლები
XIX საუკუნის ფრანგი მამაკაცი მწერლები
სან-ფრანსისკო-დე-ასის-დე-იარუსიაკანის რაიონი

სან-ფრანსისკო-დე-ასის-დე-იარუსიაკანის რაიონი — რაიონი პერუში, პასკოს რეგიონის პასკოს პროვინციაში. მდებარეობს ზღვის დონიდან 3 770 მეტრზე. 2007 წლის მონაცემებით, მოსახლეობა 12 027 ადამიანს შეადგენდა, სიმჭიდროვე 100 ადამიანი კმ²-ზე. ფართობი 117.7 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პასკოს რეგიონის რაიონები
პასკოს პროვინციის რაიონები
წყალგაყვანილობა

წყალგაყვანილობა — მომხმარებლებისათვის როგორც სასმელი, ასევე საყოფაცხოვრებო და სამრეწველო მიზნებისათვის უწყვეტი წყალმომამარაგების მიწოდების სისტემა. ძირითად შემთხვევაში გამოიყენება ლითონისა და პლასტმასის მილები, რომლებიც სხვა დამხმარე ატრიბუტების საშუალებით წყლის კონკრეტული რეზერუარიდან მომხმარებლამდე უზრუნველყოფს წყლის მიწოდებას.
როცა ადამიანებმა დაიწყეს დასახლება მუდმივ საცხოვრებელ ადგილებზე, ისინი არჩევდნენ ისეთ ტერიტორიებს, რომელიც ახლოს იყო მდინარესთან ან ტბასთან. წინააღმდეგ შემთხვევაში მოსახლეობა ჭის წყლით აგვარებდა წყლის მომარაგების პრობლემას. როცა მოსახლეობის რაოდენობა გაიზარდა, ადამიანები იძულებულნი გახდნენ მოეფიქრებინათ წყლის მიწოდების ალტერნატიული გზა. პირველი წყალგაყვანილობა გაკეთდა ძველ ეგვიპტეში და სპარსეთში. შემდეგ ძველმა რომაელებმა გაიყვანეს ე.წ. აკვედუკები, მაგრამ რომის ცივილიზაციის დაცემის შემდეგ ხალხმა მათი აღდგენა ვერ მოახერხა. პირველი წყალგაყვანილობა ევროპაში შუა საუკუნეებში გაკეთდა და ხისგან იყო დამზადებული. საქართველოში დღემდე არის შემორჩენილი უძველესი წყალგაყვანილობის სისტემის ნაშთები, რომლებიც თიხით იყო დამზადებული. ამის მაგალითებია: უფლისციხე, ვარძია და სხვა.
რესურსები ინტერნეტში
წყალი — MedGeo.Net
ინფრასტრუქტურა
Boris Kuftin

Boris Kuftin
Boris Alekseevich Kuftin (2 February 1892 in Samara, Russia - 2 August 1953 in Lielupe (now a part of Jūrmala)) was a Soviet archaeologist and ethnographer. From 1933 to 1953, he worked in Tbilisi, Georgian SSR. In the 1930s, he discovered the Trialeti culture; and in 1940, he coined the term Kura-Araxes. He participated in the South Turkmenistan Complex Archaeological Expedition in the 1940s-1950s.
Kuftin became a member of the Georgian National Academy of Sciences in 1946.
Selected works
References
1892 births
1953 deaths
People from Samara, Russia
Soviet ethnographers
Soviet archaeologists
Members of the Georgian National Academy of Sciences
კორბუ (დონდუშენის რაიონი)

კორბუ (დონდუშენის რაიონი)
კორბუ — სოფელი მოლდოვაში, დონდუშენის რაიონში. მდებარეობს ზღვის დონიდან 237 მეტრზე. 2004 წლის მონაცემებით, მოსახლეობა 1 619 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
დონდუშენის რაიონის სოფლები
ბეოტია

ბეოტია — ბეოტიელებით დასახლებული, უაღრესად მნიშვნელოვანი ძველი ნაყოფიერი მხარე შუა საბერძნეთში, ესაზღვრება ატიკას, ლოკრიდას, კორინთის უბეს. მისი დიდი როლი მითოლოგიურ სამყაროში ცხადია იმითაც, რომ მისი მთავარი ქალაქი იყო თებე.
ლიტერატურა
Larson, Stephanie L. Tales of epic ancestry: Boiotian collective identity in the late archaic and early classical periods (Historia Einzelschriften, 197). Stuttgart: Franz Steiner, 2007. 238 p.
სქოლიო
აპოლოდ. 1, 9, 1-2; 2, 4, 11 და სხვ.
საბერძნეთის ნომები
ისტორიული რეგიონები
მოგზაური მტრედი (გვარი)

მოგზაური მტრედი (გვარი)
მოგზაური მტრედი — ამომწყდარი ფრინველების გვარი მტრედისებრთა ოჯახისა. მოიცავს ერთადერთ სახეობას — მოგზაურ მტრედს, რომელიც ფართოდ იყო გავრცელებული ჩრდილოეთ ამერიკაში, მაგრამ ადამიანთა მიერ უდიდესი მასშტაბებით ნადირობამ, ჰაბიტატის განადგურებამ და სხვა ფაქტორებმა გამოიწვიეს მისი გადაშენება. უკანასკნელი ინდივიდი ველურ ბუნებაში მოკლეს 1901 წელს, ხოლო ტყვეობაში უკანასკნელი (მართა) დაიღუპა 1914 წლის 1 სექტემბერს ცინცინატის ზოოპარკში.
ლიტერატურა
Blockstein D. E. Passenger Pigeon Ectopistes migratorius. — Philadelphia: The Birds of North America, Inc., Cornell Lab of Ornithology, 2002.
Fuller E. The Passenger Pigeon. — Princeton and Oxford: Princeton University Press, 2014. — ISBN 978-0-691-16295-9.
მტრედისებრნი
Anochetus isolatus

Anochetus isolatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anochetus-ს გვარიდან. მიეკუთვნება Ponerinae-ს ქვეოჯახს..
სქოლიო
Anochetus